২০১৫ ক্রিকেট বিশ্বকাপ দলসমূহ
অত্র নিবন্ধটি ২০১৫ সালের ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা। একাদশ ক্রিকেট বিশ্বকাপ প্রতিযোগিতা হিসেবে ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হচ্ছে। অংশগ্রহণকারী ১৪টি দেশের জাতীয় ক্রিকেট দলকে ৭ জানুয়ারি, ২০১৫ তারিখের মধ্যে ১৫-সদস্যদের চূড়ান্ত তালিকা প্রকাশ করতে হবে। নির্দিষ্ট তারিখের পূর্বে কিংবা পরে দুবাইয়ে অবস্থিত আইসিসি’র সদর দফতরে চূড়ান্ত তালিকা প্রেরণ করতে হবে। কিন্তু ঐ তারিখের মধ্যে জনসমক্ষে প্রকাশের তেমন প্রয়োজন নেই।
২০১৫ আইসিসি আমেরিকাস টুয়েন্টি২০ প্রথম বিভাগ
আইসিসি’র চার সহযোগী সদস্য - বারমুডা, কানাডা, সুরিনাম ও মার্কিন যুক্তরাষ্ট্রের ক্রিকেট দল অংশ নেয়। ওয়েস্ট ইন্ডিজ ক্রিকেট দল আইসিসি’র পূর্ণাঙ্গ সদস্য হওয়ায় দলটি সরাসরি ২০১৬ সালে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলবে।ইন্ডিয়ানাপোলিস ওয়ার্ল্ড স্পোর্টস পার্কে প্রথমবারের মতো আমেরিকাস টুয়েন্টি২০ প্রতিযোগিতা অনুষ্ঠিত হয়। এর পূর্বের দুই আসর ফ্লোরিডার লডারহিলে অবস্থিত সেন্ট্রাল ব্রোওয়ার্ড রিজিওন্যাল পার্কে অনুষ্ঠিত হয়েছিল। বারমুডার কোচ হিসেবে ছিলেন সাবেক ক্রিকেটার আর্নল্ড ম্যান্ডার্স ও সহকারী ছিলেন ক্লে স্মিথ। প্রতিযোগিতার প্রস্তুতি-পর্বের অংশ হিসেবে জামাইকায় প্রশিক্ষণ শিবির স্থাপন করেন। সেখানে দলটি জামাইকার ক্লাব দলগুলোর বিপক্ষে ৩টি খেলায় অংশ নিয়ে সবকটিতেই বিজয়ী হয়। প্রস্তুতি-পর্বের অংশ হিসেবে সুরিনাম দল মার্চ, ২০১৫ সালে মেরিলেবোন ক্রিকেট ক্লাবের বিপক্ষে বেশ কয়েকটি টুয়েন্টি২০ খেলায় অংশ নেয়। কানাডা দল টেক্সাসের হসটনে আমন্ত্রিত একাদশের বিপক্ষে তিনটি অনুশীলনী খেলায় অংশগ্রহণ করে।